BOSNA I HERCEGOVINA
REPUBLIKA SRPSKA
OKRUŽNI PRIVREDNI SUD 
U ISTOČNOM SARAJEVU
Broj: 61 0 L 017876 26 Reg
Istočno Sarajevo, 20.07.2026. godine


Okružni privredni sud u Istočnom  Sarajevu, likvidacioni sudija Ekatarina Davidović, u postupku likvidacije nad poslovnim subjektom Privatno preduzeće za proizvodnju, trgovinu i usluge „Komlenović“ p.o. Sokolac, Gruja Novakovića bb, Sokolac, vanraspravno dana 20.07.2026. godine, donio je sljedeće:


R J E Š E NJ E

I	Zaključuje se postupak likvidacije nad likvidacionim dužnikom Privatno preduzeće za proizvodnju, trgovinu i usluge „Komlenović“ p.o. Sokolac, Gruja Novakovića bb, Sokolac, koji je kod ovog suda upisan u Registru poslovnih subjekata u registarskom ulošku broj 1-549.


II	Ovo rješenje objaviće se na oglasnoj tabli suda, internet stranici suda, a registarski sud će o donošenju ovog rješenja elektronskim putem obavijestiti Agenciju (APIF), koja će na svojoj internet stranici i oglasnoj tabli objaviti ovo rješenje.


III	Ovo rješenje dostaviće se:

a) vlasnicima kapitala poslovnog subjekta,
b) drugim licima u skladu sa propisom kojim se uređuje likvidacioni postupak.


IV	Nakon proteka roka od tri mjeseca od dana objave ovog rješenja na internet stranici ili oglasnoj tabli APIF-a, sud će brisati likvidacionog dužnika iz Registra i o tome će elektronskim putem obavijestiti APIF, a u skladu sa odredbom člana 82. stav 4. Zakona o registraciji poslovnih subjekata u Republici Srpskoj („Službeni glasnik Republike Srpske“, br. 67/13, 15/16 i 84/19), kao i odjeljenje registra poslovnih subjekata ovog suda.

Obrazloženje


Rješenjem ovog suda broj 61 0 L 017876 26 Reg od 20.03.2026. godine po službenoj dužnosti je pokrenut postupak likvidacije nad poslovnim subjektom: Privatno preduzeće za proizvodnju, trgovinu i usluge „Komlenović“ p.o. Sokolac, Gruja Novakovića bb, Sokolac, iz razloga što isti u zakonom predviđenom roku nije uskladio oblik organizovanja, kao ni opšte akte sa odredbama Zakona o privrednim društvima i drugim posebnim propisima, što predstavlja osnov iz odredbe člana 79. Zakona o registraciji poslovnih subjekata u Republici Srpskoj.

Po objavi rješenja o pokretanju postupka likvidacije, likvidacioni dužnik je pozvan da u roku od tri mjeseca od dana objave rješenja obavijesti registarski sud o imovini likvidacionog dužnika i da istu navede, a povjerioci da u istom roku prijave svoja potraživanja i navedu pravni osnov po kojem su nastala, a u skladu sa odredbom člana 80. stav 3. Zakona o registraciji poslovnih subjekata u Republici Srpskoj.

Po isteku roka iz odredbe člana 80. stav 3. Zakona o registraciji poslovnih subjekata u Republici Srpskoj sud je utvrdio da likvidacioni dužnik nema imovine ili da je ona neznatne vrijednosti, kao i da nema prijavljenih potraživanja prema likvidacionom dužniku, pa su ispunjeni uslovi za zaključenje likvidacionog postupka iz odredbe člana 81. stav 1. Zakona o registraciji poslovnih subjekata u Republici Srpskoj.

Slijedom svega navedenog, sud je, na osnovu odredbe člana 81. stav 1. Zakona o registraciji poslovnih subjekata u Republici Srpskoj, odlučio kao u izreci ovog rješenja, pri čemu je odredbama člana 81. stav 1. i 2. istog zakona propisana objava i dostava ovog rješenja, a odredbom člana 82. stav 4. istog zakona brisanje poslovnog subjekta iz Registra po proteku zakonskog roka.

Pouka o pravnom lijeku: Žalba se može izjaviti u roku od 8 dana od dana prijema rješenja za lica kojima se rješenje dostavlja, odnosno u roku od 15 dana od dana objave rješenja na internet stranici ili oglasnoj tabli Agencije (APIF) za lice koje smatra da su mu rješenjem povrijeđena prava i na zakonu zasnovani interesi, a nije mu dostavljen prepis rješenja. Žalba se podnosi Višem privrednom sudu, putem ovog suda, u tri primjerka.

